Երեւանի քաղաքապետարանը Հայաստանի համար կենսական եւ քաղաքական մեծ նշանակության հաստատություն է, եւ դրա՝ օր առաջ ազատագրումը ՀՀԿ-ական ռեժիմից համաժողովրդական շարժման հաջորդ հաղթական հանգրվանը կլինի։ Երեւանի կառավարման մարմինները ընտրովի են, կոչված են ներկայացնել երեւանցիներին, եւ ուրեմն դրանց ձեւավորման մեջ առավելագույնս պետք է հաշվի առնվեն երեւանցիների եւ քաղաքային խնդիրները տարիներ շարունակ բարձրաձայնած խմբերի կարծիքն ու նախընտրությունները։